Foto: FAH, Facebook

U DANAŠNJOJ emisij Otvoreno na HRT-u tema su unutarstranački nemiri - od navodnih unutarstranačkih čistki u HSS-u preko pobune unutar Živog Zida.

U emisiji su trebali gostovati predsjednik HSS-a Krešo Beljak, HSS-ov župan Koprivničko-križevačke županije Darko Koren, supredsjedatelj Živog Zida Ivan Pernar i bivši voditelj predsjedničke kampanje Ivana Vilibora Sinčića Dušan Cvetanović.

No, Ivan Pernar je u 17 sati na Facebooku objavio kako odbija gostovati u Otvorenome. Njegovu objavu u nastavku prenosimo u cijelosti.

"Danas su me zvali na HTV gdje mi je suprotna strana trebala biti osoba koja je dobila 11 glasova na izborima. Odbio sam sudjelovati u farsi i rekao gospodinu Togonalu da ću se svaki put rado odazvati, ali neću s marginalcima u isti koš. Pogotovo kada takve pronalaze da mi dijele lekcije o demokraciji", napisao je.

O slučaju se na Facebooku očitovao i Živi zid.

Živi zid: Ne nasjedajte na priče o demokraciji

Tekst se nastavlja ispod oglasa

"Ekipa koja je tvrdila da je za prošlogodišnji "loš" izborni rezultat, kad smo dobili 1 mandat, krivo pomanjkanje demokracije u stranci, danas je trebala nastaviti udarati po Pernaru na HRT-u.

Ta se ekipa odvojila od ŽZ-a i krenula osnivati svoju stranku, tvrdeći da će svojim rukovodstvom napraviti bolje, više, jače. Poželjeli smo im sreću.

Osvojili su nekoliko desetaka glasova po jedinici. Živi zid je sa svojim lošim vodstvom osvojio 8 mandata. Nemojte nikad nasjedati na priče o demokraciji. Oni koji je najviše spominju, najmanje je žele. Prije nekoliko je dana opet iskrsnula priča o demokraciji. Za nekoliko dana bit će jasno tko je u toj priči bio demokratičniji.

Vjerujte da boljeg od čovjeka koji trenutno vodi Živi zid - nećete naći", napisali su.